ఆస్ట్రేలియా 551/3 డిక్లేర్‌, 179/3 డిక్లేర్‌
వెస్టిండీస్‌  271, 282  (88.3 ఓవర్లు)
విండీస్‌ పేలమైన బ్యాటింగ్‌
మెల్‌బోర్న్‌: వెస్టిండీస్‌తో జరిగిన రెండవ టెస్ట్‌లో ఆస్ట్రేలియా ఘన విజయం సాధించింది. కాగా మూడు టెస్ట్‌ల సిరీస్‌లో భాగంగా ఇక్కడ జరిగిన టెస్ట్‌లో వెస్టిండీస్‌ 460 పరుగులు టార్గెట్‌తో మంగళవారం రెండవ ఇన్నింగ్స్‌ ప్రారంభించి 282 పరుగులకే పరిమితమై పోయింది.కాగా విండీస్‌ ఆటగాళ్లలో రామ్‌ డిన్‌ 59 పరుగులు,జాసన్‌ హూల్డర్‌ 68 పరుగులు మినహా ఎవరూ ఆడలేకపోవడంతో ఘోర ఓటమి తప్పలేదు.ఆస్ట్రేలియా బౌలర్లలో మిచెల్‌ మార్ష్‌ నాలుగు వికెట్లుతీసి విండీస్‌ పతనాన్ని శాసించగా,నాథన్‌ లయన్‌కు మూడు, పాటిన్సన్‌కు రెండు,పీటర్‌ సిడెల్‌కు ఒక వికెట్‌ దక్కింది.అంతకు ముందు ఆస్ట్రేలియా 3 వికెట్లకు 179 పరుగుల ఓవర్‌ నైట్‌ స్కోరుతో రెండవ ఇన్నింగ్స్‌ను డిక్లేర్‌ చేసి ఓవరాల్‌గా 459 పరుగుల ఆధిక్యం సాధించింది. దీంతో భారీ టార్గెట్‌తో బ్యాటింగ్‌ చేపట్టిన విండీస్‌ మొదట్లో కొంత ఫర్వాలేదని పించినా ఆ తరువాత 118 పరుగులకే నాలుగు వికెట్లను కోల్పోయి కష్టాల్లో పడింది.అనంతరం రామ్‌దిన్‌-హూల్డర్‌లు జట్టును ఓటమి నుంచి గట్టెక్కించే ప్రయత్నం చేశారు.కాగా వీరిద్దరూ ఔటైన తరువాత విండీస్‌ కథ మళ్లీ మొదటికొచ్చింది.విండీస్‌ తన చివరి నాలుగు వికెట్లను 32 పరుగులకే కోల్పోయింది.దీంతో ఆసీస్‌ 179 పరుగులు తేడాతో విజయం సాధించి సిరీస్‌ను 2-0 తేడాతో గెలుచుకుంది.